SONIC ควักเงิน 140 ลบ.ซื้อที่ดิน-เครื่องจักรโครงการปิ่นทองแลนด์ หวังเสริมรายได้แกร่ง
SONIC ควักเงิน 140 ล้านบาท ซื้อที่ดิน-เครื่องจักรในโครงการปิ่นทองแลนด์ หวังเสริมรายได้แกร่ง
SONIC ควักเงิน 140 ล้านบาท ซื้อที่ดิน-เครื่องจักรในโครงการปิ่นทองแลนด์ หวังเสริมรายได้แกร่ง
21 พ.ค. 2562

บริษัท โซนิค อินเตอร์เฟรท จำกัด (มหาชน) หรือ SONIC เปิดเผยว่า ที่ประชุมคณะกรรมการบริษัทเมื่อวันที่ 17 พ.ค.62 อนุมัติให้บริษัทใช้งบประมาณ 140 ล้านบาท เพื่อรองรับการลงทุนเพื่อขยายงาน ซึ่งเงินลงทุนดังกล่าวแบ่งเป็นการจัดซื้อที่ดิน 80 ล้านบาท, การพัฒนาที่ดิน 25 ล้านบาท และการซื้อเครื่องจักรและติดตั้งอุปกรณ์ 35 ล้านบาท
ทั้งนี้ เป็นการซื้อที่ดินจากบมจ.ปิ่นทอง อินดัสเตรียล ปาร์ค จำนวน 21-2-32.4 ไร่ หรือ 34,529.60 ตารางเมตร ตั้งอยู่ที่โครงการปิ่นทอง แลนด์ ที่อยู่ หมู่ 1 ตำบลหนองขาม อำเภอศรีราชา จังหวัดชลบุรี ซึ่งจะดำเนินการซื้อที่ดินให้แล้วเสร็จภายใน 240 วัน เพื่อสร้างรายได้ที่มั่นคงให้แก่บริษัท และสร้างมูลค่าเพิ่มให้แก่ผู้ถือหุ้นบริษัทในระยะยาว เนื่องจากผลประกอบการที่ดีและมีการเติบโตอย่างต่อเนื่อง
สำหรับเงินลงทุนดังกล่าว จะมาจากเงินเพิ่มทุนจำนวน 50.52 ล้านบาท และเงินกู้ยืมจากสถาบันการเงิน ซึ่งการกู้ยืมเงินในครั้งนี้ไม่มีข้อจำกัดเกี่ยวกับการจ่ายเงินปันผล ในกรณีที่บริษัทจะมีการจ่ายเงินปันผลให้แก่ผู้ถือหุ้น